У рабоце пасяджэння прыняў удзел і старшыня абласнога Савета дэпутатаў Сяргей Ашмянцаў. Сяргей Дзмітрыевіч павіншаваў жабінкаўцаў з выдатнымі мінулагоднімі працоўнымі вынікамі, з занясеннем раёна летась на абласную і рэспубліканскую Дошкі гонару. Як дэпутат абласнога Савета дэпутатаў па Жабінкаўскай выбарчай акрузе № 30, ён нагадаў прысутным пра выбары ў мясцовыя Саветы дэпутатаў, якія адбудуцца 18 лютага, заклікаў усіх прыняць актыўны ўдзел у выбарчай кампаніі. Сяргей Дзмітрыевіч падзякаваў жабінкаўцам за аказаны яму давер, які ён стараўся апраўдаць на працягу трох тэрмінаў, і пажадаў удзельнікам пася-джэння здароўя, поспехаў і дабрабыту.